Budihardjo Joedono punika salah satunggalipun tilas Mahaguru Fakultas Ekonomi Universitas Indonésia, tilas pelaku manajemen, mliginipun manajemen pamaréntahan. Panjenenganipun lulus sarjana saking Fakultas Ekonomi UI kanthi konsentrasi ékonomi perusahaan (1963), nglajengaken dhateng "University of Pittsburgh" lan pikantuk gelar "Master of Public Administration" (1966), lan gelar "Doctor of Public Administration" ing "State University of New York at Albany" (1971). Panjenenganipun dados pegawé negeri sipil minangka asistén dosen ing FEUI nalika taun 1963 ngantos dados Mahaguru ing mata kuliyah Téori Organisasi nalika taun 1987 lan anggota senat lan senat Mahaguru FEUI (1987-1994), anggota komisi D Senat lan anggota Senat Dewan Mahaguru UI (1987-2000), anggota Dewan Mahaguru FEUI lan anggota Komisi B Dewan Mahaguru UI (2000-2006) ngantos dumugi pensiun ing taun 2006. Sasmapunipun pensiun, panjenenganipun tetep mucal ing Dhepartemen Manajemén Fakultas Ekonomi.